הערת אזהרה הינה הערה הנרשמת בפנקסי המקרקעין בלשכת רישום המקרקעין (טאבו) ומכילה פירוט על כלל ההתחייבויות שבעל הנכס נתן ביחס לעסקאות הקשורות באותו הנכס. רישום הערת אזהרה מיד לאחר חתימת החוזה על הדירה הינו דבר הכרחי להבטחת זכויותיך בדירה, שכן אם מסיבה כלשהי לאחר חתימת החוזה והעברת התשלום הראשוני, יחליט המוכר לנסות ולמכור את הנכס לאדם נוסף, הקונה הפוטנציאלי יוכל לראות בנסח הטאבו כי אותו מוכר כבר התחייב למכור את הדירה, ובכך סביר כי לא יהיה מעוניין להיכנס לעסקה באותו נכס. סיבה נוספת שבגינה ישנה חובת רישום הערת אזהרה, הינה למנוע מצבים שבהם במהלך העסקה, נושה של המוכר ירצה להטיל עיקול על הנכס העומד למכירה, במצבים לרוב, עיקולו ידחה.